|  |
| --- |
| **Kedves Érdeklődő!**  Ezt az értesítést azért kapod, mert a vallalkozzitthon.hu oldalunkon feliratkoztál a „Vállalkozz 2016 – GINOP-5.2.2” hírlevélre.  Örömmel értesítünk, hogy hosszú várakozást követően elindult „Vállalkozz Itthon Junior - Fiatalok vállalkozóvá válása Dél-Dunántúl régióban” elnevezésű projektünk!  A projektet a **Fiatal Vállalkozók Országos Szövetsége** (FIVOSZ – [www.fivosz.hu](http://vallalkozzitthonadmin.comtrans.hu/module/newsletter_admin/router.php?id=54)), és konzorciumi partnerei, a **Kereskedők és Vendéglátók Országos Érdekképviseleti Szövetsége** (KISOSZ – [www.kisosz.hu](http://vallalkozzitthonadmin.comtrans.hu/module/newsletter_admin/router.php?id=55)) illetve a **Magyar Iparszövetség** (OKISZ – [www.okisz.hu](http://vallalkozzitthonadmin.comtrans.hu/module/newsletter_admin/router.php?id=56)) valósítja meg.  A programba bekerülő fiatalok közül a legsikeresebbek vállalkozásuk elindításához EU-s forrásból maximum 3 millió forint vissza nem térítendő támogatásra pályázhatnak. A pályázat megvalósításához 10% önerő szükséges.  **Kik kerülhetnek a programba?**  Programunkba azok a vállalkozni kívánó fiatalok kerülhetnek be, akik megfelelnek az alábbi feltételeknek:   * a Dél-Dunántúl régióban szeretnének új egyéni vagy mikro-kis vállalkozást indítani (vállalkozásuk székhelye Baranya, Tolna vagy Somogy megye valamely településén lesz) * a programba kerüléskor lakcímkártyájukon állandó lakcímként vagy tartózkodási helyként (ideiglenes lakcím) a Dél-Dunántúl régióban, tehát Baranya, Tolna vagy Somogy megyében található cím szerepel (amennyiben a lakcímed, vagy vállalkozásod leendő székhelye más régióban van, kérjük tanulmányozd a [www.vallalkozz2016.hu](http://vallalkozzitthonadmin.comtrans.hu/module/newsletter_admin/router.php?id=57) oldalt!) * megalapozott, életképes és piacképes vállalkozási ötlettel és vállalkozói attitűddel rendelkezik * a programba kerüléskor más vállalkozásban nem rendelkeznek többségi tulajdonnal (nem egyéni vállalkozók, és nem rendelkeznek más vállalkozásban 50% feletti tulajdonrésszel) * a jelentkező rendelkezik a második komponensben elvárt 10 % önerővel (3 millió forintos támogatási igény esetén 333.333 Ft) * a jelentkező nyilatkozik, hogy megfelel minden programba kerülési feltételnek, és a GINOP-5.2.3-as felhívásban foglalt feltételeknek * a programba kerüléskor a jelentkező az alábbi 2 feltétel valamelyikének megfelel: * VAGY:   18-25 év közötti, aki az Ifjúsági Garancia Program regisztrált alanya, tehát olyan fiatal, aki  - a programba történő bevonáskor a munkaügyi szervezetnél álláskereső, vagy  - sem oktatásban sem képzésben nem vesz részt és nem is dolgozik   * VAGY:   25-30 év közötti felsőfokú végzettséggel rendelkező pályakezdő álláskereső, vagyis az a 30. életévét be nem töltött fiatal, aki a Kormányhivatalnál, vagy Járási Hivataloknál regisztrált pályakezdő álláskereső, és felsőfokú oklevele megszerzését követően munkanélküli ellátásra nem szerzett jogosultságot  Az életkori feltételeknek a sikeres kiválasztást követően a programba kerüléskor (a Vállalkozói képzés kezdetekor) kell megfelelni. A programba kerülés több turnusban történik, az első ilyen turnus várható kezdőidőpontja, amikor az életkori kritériumokat és a fenti feltételeket vizsgáljuk: 2016. augusztus vége – szeptember eleje. A program előrehaladásának függvényében ez az időpont változhat!    **Milyen típusú vállalkozások hozhatók létre a program keretében?**  Ha hozzánk jelentkezel, a második komponensben csak olyan mikro- vagy kisvállalkozással vehetsz részt, amelynek bejegyzett székhelye a Dél-Dunántúl régióban lesz, és   * kettős könyvvitelt vezető jogi személyiségű alábbi gazdasági társaság:   GFO 113 – Korlátolt felelősségű társaság (Kft.),  GFO 117 – Betéti társaság (Bt.), vagy   * az SZJA hatálya alá tartozó egyéni vállalkozó   231 – egyéni vállalkozó,  232 – egyéb önálló vállalkozó  **Milyen lépéseket kell teljesíteni a programban való részvétel során?**   1. Feliratkozás a projekttel kapcsolatos Hírlevélre (már feliratkoztál, azért kaptad ezt a Hírlevelet) 2. Regisztráció a „Vállalkozz Itthon Junior” programunkba, ekkor történik az alkalmassági kritériumok vizsgálata. Ennek időpontjáról később értesítünk, terveink szerint 2016. júniusától lehet a programba regisztrálni több turnusban. 3. Vállalkozói kompetenciateszt kitöltése, ahol a vállalkozás indításához szükséges alapkompetenciák, alapfeltételek meglétét vizsgáljuk. 4. Részvétel az Alapképzésünkön és egy személyes elbeszélgetésen, melyen a vállalkozási ötleted bemutatását várjuk. Az Alapképzésen a régióból a program ideje alatt összesen 199 fő vehet részt. 5. A programba kerülők kiválasztása, a fenti, bekerülési kritériumok ismételt vizsgálata, igazolása. 6. Személyes részvétel a 90 órás Vállalkozói képzésen Pécsett, Szekszárdon, vagy Kaposváron. A Vállalkozói képzésbe a régióban a program ideje alatt összesen 145 főt vonunk be. A képzési óraszámok maximum 10%-ról lehet hiányozni, így a lemorzsolódás miatt várhatóan a részt vevők 85%-a végzi el sikeresen a képzést a régióban. 7. Vállalkozásra történő felkészülés, jogi, pénzügyi, marketing tanácsadásokon való részvétel. 8. Üzleti terv összeállítása (tanácsadás segítségével) és benyújtása jóváhagyásra országosan egységes üzleti terv sablonban. 9. A FIVOSZ konzorcium az üzleti terveket országosan egységes bírálati szempontok alapján értékeli, a leginkább megalapozott üzleti terveket jóváhagyja. A jelenlegi felhívás szerint a felállított rangsor alapján a régióban összesen 99 üzleti terv hagyható jóvá. 10. A jóváhagyott üzleti tervek alapján az egyéni vagy társas vállalkozások megalapítása. 11. A megalapított vállalkozások benyújtják pályázatukat a GINOP-5.2.3-16 konstrukción belül a minimum 2, maximum 3 millió forintos támogatásra egyszerűsített eljárásrendben. 12. Nyertes pályázók megvalósítják a projekteket, a támogatás felhasználására 7-12 hónap áll rendelkezésre    Kötelező vállalások:    - Kialakított piaci kapcsolatok száma: minimum 5 db    - A projekt befejezését követő első üzleti évben realizált nettó árbevétel:       min. 500 000 Ft. 13. A projektek megvalósítását követően megkezdődik a 3 éves fenntartási időszak, melyben a vállalkozást működtetni kell, a beszerzett eszközöket nem lehet elidegeníteni! 14. A vállalkozás fejlődése során a Fiatal Vállalkozók Országos Szövetségétől és konzorciumi partnereitől további segítség kérhető. 15. A fenntartási időszakot követően lezárul a projekt, a vállalkozás reményeink szerint tovább fejlődik, a projekttel kapcsolatos minden dokumentumot elkülönítetten kell nyilvántartani, és legalább 2027. december 31-éig meg kell őrizni.   Következő Hírlevelünk kiküldéséig kérjük, tanulmányozd a [www.vallalkozz2016.hu](http://vallalkozzitthonadmin.comtrans.hu/module/newsletter_admin/router.php?id=57), illetve a [www.vallalkozzitthon.hu/vallalkozz2016](http://vallalkozzitthonadmin.comtrans.hu/module/newsletter_admin/router.php?id=58) oldalakat, továbbá a [GINOP-5.2.3-as projekt felhívását](http://vallalkozzitthonadmin.comtrans.hu/module/newsletter_admin/router.php?id=59)!    Üdvözlettel:  A [Vállalkozz Itthon Junior projekt](http://vallalkozzitthonadmin.comtrans.hu/module/newsletter_admin/router.php?id=58) és a FIVOSZ Konzorcium csapata |
| *Ezt a levelet azért kapta, mert a*[*vallalkozzitthon.hu*](http://vallalkozzitthonadmin.comtrans.hu/module/newsletter_admin/router.php?id=60)*oldalon feliratkozott hírlevélre. Amenniyben nem kíván több hírlevelet kapni tőlünk, kérjük kattints*[*IDE*](http://vallalkozzitthonadmin.comtrans.hu/module/newsletter_admin/router.php?id=61)*.* |